[](file:///C:\Users\znsav\Downloads\Grb%20ŽNS.docx)

PROGRAM RADA ŽUPANIJSKOG NOGOMETNOG SAVEZA ZA 2025. GODINU

**2025**

***Slavonski Brod***

***Listopad , 2024.***

PROGRAM RADA ŽUPANIJSKOG NOGOMETNOG SAVEZA

BRODSKO-POSAVSKE ŽUPANIJE SLAVONSKI BROD

U 2025. GODINI

Županijski nogometni savez Brodsko – posavske županije Slavonski Brod (ŽNS) je strukovna organizacija u području športa u koju su udruženi nogometni klubovi i druge nogometne organizacije (članice) radi promicanja, planskog i organiziranog razvitka nogometa, ostvarivanja potreba i interesa društva u nogometu te ostvarivanja drugih zakonom utvrđenih zadaća.

U Savez se učlanjuju članice da razvojem i promicanjem nogometa pridonesu gospodarskom i svekolikom razvitku Brodsko–posavske županije, a posebice radi zajedničkog djelovanja na ostvarivanju što viših postignuća u nogometu.

Svrha udruživanja je zajedničko djelovanje na povećanju ili održavanju broja sudionika u nogometu, poglavito djece i mladeži, te suradnja s drugim gradovima i županijama Republike Hrvatske.

ŽNS je utemeljen 29. prosinca 1994. godine. U Registar udruženja građana Županije brodsko – posavske upisan je 08. veljače 1995. godine, a 06. veljače 1998. godine preregistriran je i upisan u Registar udruga Brodsko – posavske županije. Matični broj ŽNS-a je 1069080.

U Novog Gradiški je 1997. godine osnovano Nogometno središte. Nogometno središte ostvaruje program ŽNS-a putem vođenja natjecanja određenih liga, registracija igrača, provedbe stručno-selektivnog programa i ostalih aktivnosti vezanih za razvoj nogometnog športa.

Programom rada iskazuju se djelatnosti, nositelji djelatnosti i rokovi izvršenja. Novčana sredstva osigurava Izvršni odbor putem Proračuna ŽNS-a. Program ostvaruje Izvršni odbor putem svojih tijela. Izvršni odbor skrbi, kontrolira i analizira provedenu aktivnost. O ostvarenim aktivnostima programa podnosi se izvješće Skupštini ŽNS-a.

Program rada ŽNS-a u 2025. godini ostvarivat će se putem slijedećih djelatnosti :

I Natjecanje

II Stručno-selektivni program i nogometni kamp

III Nogometne reprezentacije i trenerska (selektorska) služba

IV Nogometni treneri

V Nogometni suci

VI Nogometni djelatnici

VII Ostale djelatnosti

# I NATJECANJE

Prvenstveno natjecanje

* Provedba prvenstvenog natjecanjaseniora MŽNL, I.,II. i III ŽNL te liga mladeži za proljetnu sezonu natjecateljske 24/25. godine i jesenske sezonu 2025/26
* Nakon verifikacije od strane Izvršnog odbora, objaviti konačne ljestvice prvenstvenog natjecanja MŽNL, I, II i III ŽNL, objaviti seniorske prvake, prvake Liga mladeži , za natjecateljsku 2024/25. godinu,
* Dodjela pehara seniorskim, juniorskim i pionirskim prvacima po ligama za natjecateljsku 2024/25. godinu
* Odigravanje kvalifikacijskih utakmica za popunu Liga.
* Na plenarnim sastancima klubova donijeti odluku o početku proljetne sezone prvenstvenog natjecanje 2024/25. godine i početku prvenstva za jesensku sezonu natjecateljske 2025/26. godine za sve lige.
* Upoznati klubove na plenarnim sastancima s propozicijama prvenstvenog natjecanja za svaku ligu pojedinačno, posebno za natjecanje seniora, a posebno za lige mladeži za natjecateljsku 2025/26. godinu.
* Objaviti verificirane liste sudaca i delegata za natjecateljsku 2025/26. godinu.
* Natjecanje Liga mladeži organizirati odvojeno od natjecanja seniorskih momčadi. Natjecanje organizirati po skupinama. U natjecanje uključiti momčadi klubova koji nisu u obvezi imati momčadi mladeži, a žele se natjecati u Ligi mladeži.

Nositelj djelatnosti : Izvršni odbor i tijela Izvršnog odbora

Rok izvršenja : Tijekom godine

#### Kup natjecanje

* Provesti završnicu kup natjecanja seniora za natjecateljsku 2024./2025.
* Sačiniti ugovor o organizaciji finalne utakmice s jednim klubom koji prihvaća organizaciju finalne utakmice. Po završetku finalne utakmice dodijeliti pehar i medalje klubovima sudionicima turnira, a sucima i delegatu finalne utakmice dodijeliti medalje.
* Započeti s odigravanjem kup natjecanja seniora za natjecateljsku 2025/26.
* Odigravanje kup natjecanja juniora, kadeta i pionira za klubove ŽNL, koji prijave svoje momčadi za sudjelovanje u kup natjecanju.

Nositelj djelatnosti : Povjerenstvo za natjecanje

Rok izvršenja : 2025.

#### Ostale aktivnosti

* Održati plenarne sastanke s klubovima po ligama prije početka proljetne sezone prvenstva 2024/2025. godine na kojima će biti razmatrana izvješća o natjecanju u jesenskoj sezoni prvenstva i određivan početak prvenstvenog natjecanja za proljetnu sezonu,
* Održati Plenarne sastanke klubova po ligama prije početka jesenske sezone prvenstvenog natjecanja natjecateljske 2025/26. godine na kojima će se razmatrati izvješća o prvenstvenom natjecanju, odredit će se početak prvenstvenog natjecanja, izvlačiti natjecateljski brojevi, a razmotrit će se i ostala pitanja vezana za predstojeće prvenstveno natjecanje.

Nositelj djelatnosti : Rukovodstvo natjecanja MŽNL, I., II. i III ŽNL

Rok izvršenja : veljača - kolovoz 2025.

Provesti i ostale natjecateljske aktivnosti koje nisu navedene, a tijekom godine se ukaže potreba za njima.

II STRUČNO SELEKTIVNI PROGRAM

NOGOMETNI KAMP

* Za proljetnu sezonu natjecateljske 2024/25. godine provesti selektivni postupak putem predselektivnih utakmica. Po završetku utakmica, selektori, zajedno s trenerima igrača koji su pozvani na predselekcijske utakmice, izvršit će odabir igrača koji će činiti selekciju igrača rođenih.
* Odigravanje trening utakmica selektiranih igrača s momčadima pionira i igračima istih godišta Nogometnog središta Nova Gradiška radi izbora igrača kako za proljetni tako i za jesenji turnir županijskih nogometnih saveza u organizaciji Županijskog nogometnog saveza Brodsko-posavske županije, Požeško – slavonske županije, Vukovarsko-srijemske županije i Nogometnog saveza Osječko – baranjske županije
* Za jesensku sezonu natjecateljske 2025/26. provesti dopunsku selekciju. U dopunsku selekciju će biti uključeni igrači iz proljetnog ciklusa i igrači koji su se tijekom proljetne sezone istakli igrama, a budu predloženi od strane selektora i trenera.
* U predselektivne, selektivne i trening utakmice uključivati što veći broj trenera mlađih uzrasta, a s istima nakon odigranih utakmica igrača određenog godišta provesti analizu utakmice i vršiti odabir igrača za ljetni kamp.
* Poticati klubove na organiziranje selektivnih utakmica za svoje potrebe.

Nositelj djelatnosti : Instruktori ŽNS-a, klubovi

Rok izvršenja : ožujak – studeni 2025.

* Selektivni program i turnire provesti u suradnji s Nogometnim središtem Nova Gradiška i klubovima čiji se igrači pozivaju na predselekcijske utakmice.
* Provesti i dodatne selekcije ukoliko se to bude zahtijevalo od Hrvatskog nogometnog saveza i regionalnog instruktora, odnosno i za potrebe Županijskog nogometnog saveza

Nositelj djelatnosti : Povjerenstvo nogometnih trenera, instruktori ŽNS-a

Rok uzvršenja : ožujak – listopad 2025.

III NOGOMETNE REPREZENTACIJE I

## TRENERSKA (SELEKTORSKA) SLUŽBA

* Izraditi Kalendar nastupa reprezentacija u 2025. godini.
* Prema mogućnostima na proljetni i jesenski turnir voditi određeni broj trenera mlađih uzrasnih kategorija
* Osigurati nastupe reprezentacijama, ako se ukaže potreba, radi obilježavanja praznika i obljetnica.

Nositelj djelatnosti : Instruktori ŽNS, trenerska služba

Rok izvršenja : ožujak – listopad 2025. godine

### IV NOGOMETNI TRENERI

* Organizirati provedbu programa osposobljavanja za voditelja/icu nogometa C kategorije, za potrebe klubova županijskog stupnja natjecanja (prema UEFA Trenerskoj konvenciji program edukacije za trenera/icu nogometa C kategorije).
* Program C edukacije odobrava Nogometne akademije HNS-a, te na taj način omogućava bivšim amaterskim nogometašima da osiguraju potrebu za edukacijom, a sa druge strane osigurava nogometnim klubovima da dobiju stručno osposobljene trenere.
* Organizirati tečaj za izobrazbu “Nogometni trener B” kategorije ukoliko bude dovoljan broj prijavljenih kandidata i ukoliko se postigne dogovor s Nogometnom akademijom HNS-a.
* Izdavati licence (dozvole) za rad trenerima za natjecateljsku 2025/2026. godinu za sve kategorije – momčadi. Disciplinskim tijelima prijavljivati klubove koji nemaju trenere s licencom.
* Sudjelovati, zajedno s instruktorima, u pripremi ljetnog kampa, izradi programa rada ljetnog kampa i testova za testiranje igrača.
* Davanje uputa i pružanje pomoći u organizaciji priprema i provedbi predselektivnih, selektivnih, trening utakmica i turnira.
* Razmatrati izvješća instruktora o provedenim tečajevima za izobrazbu trenera, ljetnog kampa i provedenih testiranja igrača, razmatrati izvješća instruktora i selektora s održanih predselekcionih, selekcionih i trening utakmica kao i izvješća s proljetnog i jesenskog turnira reprezentacija županijskog nogometnih saveza s područja Slavonije i Baranje i ostala izvješća vezana za aktivnosti koje nisu navedene ovim programom.

Nositelj djelatnost : Povjerenstvo nogometnih trenera u suradnji s instruktorima ŽNS-a i trenerskom službom

Rok izvršenja : Tijekom godine 2025.

V NOGOMETNI SUCI

Putem stalnog tijela Izvršnog odbora Komisija nogometnih sudaca dužna je održati edukacije za proljetnu i jesensku sezonu prvenstvenog natjecanja natjecateljske 2024/25. i 2025/26. godine održavanjem edukativnih seminara za suce županijskog stupnja natjecanja.

Za proljetni i jesenski dio održavati edukativna predavanja i fitnes treninge putem educiranih predavača i fitnes instruktora.

Organizirati tečaj za stjecanje zvanja sudac pripravnik objavljivanjem poziva, putem sredstava informiranja i dopisima klubovima, za prijavu zainteresiranih kandidata za pohađanje tečaja. Ukoliko se pozivu odazove dovoljan broj zainteresiranih, Komisija nogometnih sudaca organizirati će provedbu tečaja. Tečaj organizirati u Slavonskom Brodu i Novoj Gradiški.

Kvalitetne i perspektivne suce poticati na napredovanje sukladno Članku 13., 14., 15., i 16. Pravilniku o suđenju, sucima i sudačkim instruktorima stjecanja statusa suca od IV skupine do Elitne skupine.

Imenovati Mentorsku komisiju koja će odrediti i pratiti talent suce. Mentorska komisija može imati tri do pet članova koji se imenuju po načelu izvrsnosti (uvjeti su predviđeni u Pravilniku o mentorstvu) te mora imati svog predsjednika (osobe koje su obavljalale dužnost nogometnog suca i/ili pomoćnog suca na najvišoj razini odnosno stupnju natjecanja HNL).

Suci su se dužni stručno usavršavati putem:

a) radnih sastanaka,

b) seminara,

c) materijala dostavljenih im od strane KNS HNS, KNSŽ, FIFA i UEFA,

d) zajedničkog gledanja utakmice, pisanja izvješća i analize suđenja.

e) edukativna predavanja i fitnes treninge putem

Na zahtjev Županijskog nogometnog saveza delegatima, klubovima, igračima i članovima saveza održavati predavanja i seminare iz Pravila nogometne igre.

Odigravanje prijateljskih utakmica s klubovima naše Županije i zborovima nogometnih sudaca susjednih županijskih nogometnih saveza.

Pružanje stručne pomoći kod rješavanja žalbi klubova u 1. i 2. stupnju.

Sudjelovanje Saveznih instruktora na seminarima delegata županijskog stupnja natjecanja radi davanja objašnjenja i uputa kod ispunjavanja obrasca “Uspješnost suđenja” i davanja naputaka o Pravilima nogometne igre.

Sudjelovanje u radu seminara i ostalih zadaća koje naloži KNS HNS-a.

Nositelj djelatnosti : Komisija nogometnih sudaca

Rok izvršenja : Tijekom godine 2025.

VI NOGOMETNI DJELATNICI

* Putem seminara osposobljavati nogometne djelatnike za vršenje dužnosti delegata na nogometnim utakmicama županijskog stupnja natjecanja. Djelatnike koji se prijave za obnašanje dužnosti delegata i pokažu znanje iz obveza i dužnosti delegata na prvenstvenim utakmicama i Pravila nogometne igre uključiti na liste ŽNL. Uz obnašanje dužnosti delegata na utakmicama, edukaciju delegata provoditi i tijekom prvenstvenog natjecanja održavanjem radnih sastanaka s delegatima nakon određenog broja odigranih prvenstvenih kola na kojima će se ukazivati na propuste učinjene na utakmicama, organizirati predavanja iz Pravila nogometne igre, poduzimati i ostale mjere na unapređenju kvalitete obnašanja dužnosti delegata na utakmicama.
* Edukaciju delegata koji se nalaze na listama županijskog stupnja natjecanja provoditi putem seminara i radnih sastanaka. Pravovremeno obavještavati delegate o izmjenama Pravila nogomete igre i propisa vezanih za pravilnike Hrvatskog nogometnog saveza.
* Najmanje jednom godišnje obaviti provjeru znanja delegata iz područja dužnosti i obveza delegata na utakmicama županijskog stupnja natjecanja i Pravila nogometne igre.

Nositelj djelatnosti : Povjerenici za natjecanje

Rok izvršenja : veljača - studeni 2025.

VII OSTALE DJELATNOSTI

Skupština

* Održati najmanje jednu sjednicu Skupštine na kojoj će se razmatrati izvješće o radu Saveza u 2024. godini, program rada za 2026. godinu, izmjene i dopune Statuta, razmatrati prispjele zamolbe za izvanredno ublažavanje kazni i druge točke prema ukazanoj potrebi.

Nositelj djelatnosti : Izvršni odbor

Rok izvršenja: Tijekom godine 2025.

Izvršni odbor

* Održavati sjednice redovito
* Donijeti odluke vezane za stalna natjecanja– početak proljetne sezone 2024/25. godine, početak jesenske sezone 2025/26. godine, utvrditi sastave liga seniora i liga mladeži, donijeti propozicije natjecanja za svaku ligu posebno za seniore, a posebno za lige mladeži, verifikacija seniorskih prvaka po ligama, verifikacija pionirskih i juniorskih prvaka liga mladeži i dr.
* Predlagati liste sudaca i delegata za natjecateljsku 2025/26. godinu.
* Razvijati suradnju s Hrvatskim nogometnim savezom, Nogometnim središtem Nova Gradiška i Zajednicom športskih udruga i saveza Brodsko – posavske županije, županijskim nogometnim savezima s područja Slavonije i Baranje i šire,
* Prema potrebi, a vezano za nogometne aktivnosti ŽNS-a za koje je nadležan Izvršni odbor, donositi odluke, preporuke i zaključke.

Nositelj djelatnosti : Izvršni odbor i stručna služba Saveza

Rok izvršenja : Tijekom godine 2025.

Tijela Izvršnog odbora

* Komisija za natjecanje izradit će normative stručno – pedagoških uvjeta, predlagati Izvršnom odboru termine za početak kup i prvenstvenog natjecanja po sezonama, predlagati liste delegata za sve rangove natjecanja, predlagati mjere za unapređenje nogometnog natjecanja u županijskim nogometnim ligama, voditi računa o provedbi natjecanja u županijskim nogometnim ligama i radu rukovodstava natjecanja, raspravljati o izvješćima rukovodstva natjecanja i dr.
* Disciplinska komisija rješavat će i donositi odluke u prvom stupnju za sve prekršaje koje izvrše klubovi, igrači, treneri, suci, delegati i ostali nogometni djelatnici na svim javnim utakmicama, osim prvenstvenih, pokretat će disciplinske postupke temeljem prijava i drugo vezano za svoju nadležnost.
* Komisija za žalbe rješavat će žalbe u drugom stupnju na odluke Disciplinske komisije, Komisije za registraciju klubova i igrača, Povjerenika za natjecanje, Disciplinskih sudaca, kao i po ostalim pravilnicima i odlukama ŽNS-a. Komisija za žalbe odluku na podnijetu žalbu mora donijeti u roku tri mjeseca od dana podnošenja žalbe. Odluke Komisije za žalbe su konačne po Disciplinskom pravilniku. Odluke Komisije za žalbe dostavljaju se pismenim putem podnositeljima žalbe u roku od osam dana od dana donošenja.
* Komisija za registraciju klubova i igrača će redovno održavati sjednice na kojima će registrirati igrače, klubove ugovore i sporazume o ustupanju igrača.

Ostala tijela Izvršnog odbora svoju aktivnost u 2025. godini provodit će prema ukazanoj potrebi.

Predsjednik :

Dubravko Galović